b"\n_START_ARTICLE_\nPietat florentina\n_START_SECTION_\nHist\xc3\xb2ria\n_START_PARAGRAPH_\nL'escultura t\xc3\xa9 una mesura de m\xc3\xa9s de dos metres d'altura, i va ser comen\xc3\xa7ada cap a l'any 1557 i realitzada a Roma, on l'artista tenia la seva resid\xc3\xa8ncia habitual des del 1530. Representa el cos de Crist sostingut per Nicodem, abra\xc3\xa7at per la Verge Maria i a l'esquerra del grup Maria Magdalena. Al rostre de Nicodem l'artista va realitzar el seu propi autoretrat. En aquesta \xc3\xa8poca ja Miquel \xc3\x80ngel estava molt influ\xc3\xaft pel seu profund pensament religi\xc3\xb3s, i aquest grup escult\xc3\xb2ric el realitzava amb el desig que fos col\xc2\xb7locat a la seva sepultura a la Bas\xc3\xadlica de Santa Maria Major a Roma._NEWLINE_Per\xc3\xb2 Miquel \xc3\x80ngel va vendre l'escultura a Francesco Bandini per dos-cents escuts, ja que va canviar el desig d'\xc3\xa9sser enterrat a Roma pel de reposar a Flor\xc3\xa8ncia. Aix\xc3\xad, l'escultura va ser col\xc2\xb7locada a la vil\xc2\xb7la romana de Francesco Bandini fins al seu trasllat a la Bas\xc3\xadlica de San Lorenzo de Flor\xc3\xa8ncia per Cosme III el 1674, all\xc3\xa0 va estar fins que l'any 1722 va ser transferida a Santa Maria del Fiore i finalment des de 1970 \xc3\xa9s exposada al museu de la catedral."